open-index/open-wikipedia-markdown huggingface dataset:
חטיבת הערבה

ממוזער|150px|התג הישן של חטמ"ר הערבה (עד 2010)

**חטיבת הערבה** (חטיבה 270) הייתה חטיבה מרחבית תחת פיקודה של עוצבת אדום בפיקוד הדרום של צה"ל. עד לחודש דצמבר 2012 סומנה כחטיבה 406.

החטיבה הופקדה על אזור מזרח הנגב והגבול עם ירדן, והיא נקראה על שם אזור הערבה שבתחומה. מפקדת החטיבה שוכנת במחנה עין יהב. בחודש יוני 2016 נסגרה החטיבה וגזרתה הוכפפה לחטיבת יואב, במסגרת ארגון מחדש צה"לי שהותווה בתר"ש גדעון.

## היסטוריה
החטיבה הוקמה על בסיס גוש באר שבע שישב בירוחם וב־1970 הפכה לחטיבת הערבה בפיקודו של דוד מימון שמפקדתה בעין יהב. ב-1974 הפכה לחטיבה מרחבית 406 על ידי אלם אהרון (ארול) אשל. בהמשך הפכה להיות חלק מאוגדה 80. בשנת 2005 הפכה לחטיבת מילואים כשאת פעילות הבט"ש ביצעו יחידות משמר הגבול וגדודי מילואים מתחלפים.

בעקבות התגברות משמעותית במספר ההסתננויות וההברחות מירדן הוחלט ב-2010 להקים את החטיבה מחדש כחטיבה מרחבית שתחתיה יפעלו כוחות ייעודיים. החטיבה קמה במתכונת החדשה ביוני 2011 תחת פיקודו של אל"ם רועי בארי.
ביוני 2016 אוחדה חטיבת הערבה (270) עם חטיבת אילת (406) ושם היחידה שונה בהמשך לחטיבת יואב, תחת פיקודו של אל"ם מאיר אלמלם.

## יחידות
### גדוד ברדלס
בשנת 2014 החלה הקמת הגדוד תחת כפיפות החטיבה. חיילי הגדוד הוכשרו בבא"ח גולני. הגדוד הנקרא בשם **ברדלס** הוא גדוד חי"ר קל המשלב לוחמים ולוחמות יחדיו ומכשיר אותם לרובאי 07.

באוגוסט 2015 גויסו הלוחמות והלוחמים הראשונים של הגדוד, ובינואר 2016 התקיים מסע הכומתה הראשון, כשלאחריו הוענקו ללוחמים וללוחמות כומתות נח"ל, בנוסף לנעליים האדומות ולתג היחידה של חטיבת הערבה.

## מפקדי החטיבה

## ראו גם
* חטיבת יואב
* חי"ר גבולות
* שירות נשים בצה"ל

## קישורים חיצוניים
* בצה"ל חוששים מהסמים בגבול ירדן: מקימים חטיבה מרחבית באזור , אתר צה"ל, 11 ביולי 2010
* 
* 

## הערות שוליים

*
ערבה
קטגוריה:עוצבת אדום
קטגוריה:נשים בצה"ל
ערבה
אמבה מריאם

**אמבה מריאם** (געז **አምባ ማሪያም**) הוא כפר במחוז דרום וולו במדינת אמהרה שבמרכז אתיופיה, אשר שימש כבירת האימפריה האתיופית בראשית תקופת הגיבוש. הכפר שוכן על אמב, מבצר הררי המתבסס על תצורה גאולוגית אופיינית לרמה האתיופית - הר שולחן מוקף מצוקים תלולים, ומכאן שמו. בשנת 2005 התגוררו במקום כ-1,900 תושבים.

## היסטוריה
ימין|ממוזער|250px|אמבה מריאם לפני כיבושה
מקדלה מוזכרת בכרוניקה של הקסר סוסוניוס כבר בתחילת המאה ה-17 .
בתחילת המאה ה-19, נשלטה אמבה מריאם בידי בני אורומו ונודעה בשם** מקדלה** (መቅደላ). ב-22 בספטמבר 1855 כבש הקיסר תוודרוס השני את ההר, והקים על ראשו מספר מבנים, ובהם גם ארמון וכנסייה. המקום שימש כבירת אתיופיה לאחר דברה תבור.

בעקבות עלבון שלכאורה עלב בו מיסיונר בריטי, כלא תוודרוס השני מספר דיפלומטים ומיסיונרים בריטים במקום. הבריטים שלחו משלחת צבאית לאמבה מריאם, וזו הגיעה לאתר בחודש אפריל 1868. אנשי האצולה ותומכיו של הקיסר האתיופי נטשו אותו, וצבאו ניגף בקרב למרגלות ההר שהתרחש ב-9 באפריל. הקיסר שם קץ לחייו ביריית אקדח ב-13 באפריל, בעת שהצבא הבריטי החל את ההתקפה על המצודה עצמה.

הבריטים חילצו את הדיפלומטים, בזזו את היישוב והעלו אותו באש. בין היתר לקחו עימם הבריטים את כתרו של הקיסר האתיופי, וזה הוחזר באופן אישי לקיסר היילה סלאסי ב-1925, בעת שביקר בבריטניה ופגש במלך ג'ורג' החמישי. ממבני הבירה לא שרד כמעט דבר, למעט התותח "סבסטופול", תותחו הענק של הקיסר האתיופי במשקל 6.7 טון.

המצודה הנטושה נכבשה לזמן מה על ידי ייאסו החמישי, הקיסר הלא מוכתר של אתיופיה, עד שנאלץ להימלט ממנה ב-1917.

## קישורים חיצוניים

## הערות שוליים

קטגוריה:אמהרה
קטגוריה:אתיופיה: תקופת הגיבוש
קטגוריה:אתיופיה: יישובים
מרסר

**מרסר** (Mercer) הוא שם משפחה שמקורו באנגלית ומשמעותו סוחר, ובפרט סוחר מוצרי סדקית.

קטגוריה:שמות משפחה
Ego Trippin'

הוא אלבום האולפן התשיעי של הראפר האמריקאי, סנופ דוג. האלבום יצא לאור במרץ 2008 והופק בעיקר על ידי *QDT*. האלבום נקבע במקור להיות ללא אמנים משתתפים ולהיות כ"אלבום ראווה" לסנופ דוג, ומכאן שם האלבום. למרות זאת, סנופ דוג חשב כי זה רעיון לא טוב והחליט שישתתפו בחלק משירי האלבום מספר אמנים. עטיפת האלבום צולמה בתיכון "לונג ביץ", שבו היה סנופ. סנופ דוג אמר כי אלבום זה הוא השתקפות עמוקה על חייו, ועל גדילתו לא רק כאמן, אלא גם כבן אדם. האלבום הניב 5 סינגלים, מהם יצא הלהיט *[[Sexual Eruption]]* (גרסה מצונזרת: ***Sensual Seduction***) האלבום מכר מעל 137,000 עותקים בשבוע הראשון לצאתו, והגיע למקום ה-3 במצעד הבילבורד 200. עד כה, מכר האלבום כ-400,000 עותקים ברחבי ארצות הברית, והפך לאלבומו הראשון של סנופ דוג שלא הגיע למעמד אלבום זהב ועבר מעל 500,000 עותקים.

## רשימת השמעה

## קישורים חיצוניים

קטגוריה:אלבומי סנופ דוג
קטגוריה:אלבומים באנגלית
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי טרסה מרטין
קטגוריה:אלבומי חברת אינטרסקופ רקורדס
קטגוריה:אלבומי חברת גפן רקורדס
קטגוריה:אלבומי חברת יוניברסל מיוזיק גרופ
ראיד (גאולוגיה)

[שמאל|ממוזער|250px|[לבה רותחת לאחר התפרצות געשית משנה את צמיגותה וצורתה]]
בגאולוגיה, **רֵאיד** (**Rheid**) הוא חומר מוצק שחל בו מעוות באמצעות זרימה צמיגה. המונח זהה בשורשו היווני לשורש המונח "ראולוגיה" – חקר הצמיגות והזרימה.

## סוגי ראידים
כמעט כל סוג של סלע עשוי להתנהג כראיד בתנאים מסוימים של טמפרטורה ולחץ. למשל, מעריכים כי מעטפת כדור הארץ משמשת כאמצעי מרכזי להולכת חום במשך פרקי זמן ארוכים. היות שהמעטפת מוצקה (דבר התומך בתאוריית התפשטות גלים סייסמיים), יש לצפות שהיא תתנהג כראיד. לגרניט לדוגמה, יש צמיגות שנאמדת תחת תנאים סטנדרטיים של טמפרטורה ולחץ של 4.5×1019 Pa•s כך שהיא נחשבת לראיד. הליט, צורתו המינרלית של המלח, הוא חומר גאולוגי שעשוי להתנהג כראיד בתקופות זמן קצרות יחסית.  כשם שמלח משוקע באמצעות סוגים אחרים של משקעים, הוא עשוי באותה מידה לזרום לצדי הממס, לחללים בהם צפיפות החומר או המאמץ נמוך יותר. באמצעות מנגנון זה נוצרות כיפות מלח ומבנים מינרליים וגבישיים. באזורים מסוימים, כמו במפרץ מקסיקו, משמשים מבנים אלה לעיתים כמצבורים לגז טבעי או לנפט.

## ראו גם
* לבה
* צמיגות
* ראולוגיה

## הערות שוליים

קטגוריה:כימיה
קטגוריה:גאולוגיה
קלמנט טרנובסקי

המטרופוליט **קלמנט טרנובסקי** (בבולגרית: **Климент Търновски**; 1840, שומן, האימפריה העות'מאנית – 23 ביולי 1901, סופיה, נסיכות בולגריה), היה סופר, איש דת ופוליטיקאי בולגרי, אשר כיהן פעמיים כראש ממשלת בולגריה וייסד את האקדמיה הבולגרית למדעים.

## ראשית חייו
טרנובסקי נולד בעיר שומן בשם וסיל ניקולוב דרומב (בבולגרית:Васил Николов Друмев), למשפחת אומנים. ב-1858 יצא דרומב ללימודים באודסה ועם שובו לבולגריה הצטרף לתנועת המחתרת הבולגרית שפעלה נגד השלטון העות'מאני בבולגריה. ב-1860 פרסם סיפור קצר ראשון מפרי עטו בשם "משפחה לא מאושרת", אשר תורגם בהמשך גם לרוסית. ב-1862 נאלץ להגר לאימפריה הרוסית בשל פעילותו המחתרתית, שם למד בסמינר לכמרים בקייב. ב-1864 פרסם נובלה בשם "הסטודנט ומטיביו".

ב-1869 עבר לבראילה וכיהן ככומר בכנסייה מקומית. בהמשך מונה לסגן הבישוף בעיר טולצ'אה. לאחר המלחמה העות'מאנית-רוסית (1877–1878) והקמת הנסיכות הבולגרית שב למדינה, ב-1884 מונה לבישוף העיר וליקו טרנובו וזכה לשם המטרופוליט קלמנט טרנובסקי. טרנובסקי בחר להשתלב גם במערכת הפוליטית הצעירה בנסיכות ונודע כתומך נלהב במדיניותה של האימפריה הרוסית ובחיזוק מעמדה בבולגריה. ב-1885 מונה לנשיא ארגון הצלב האדום הבולגרי.

## הקריירה הפוליטית
ב-1879 נבחר טרנובסקי לאספה הלאומית הבולגרית. לאחר נפילת ממשלתו של טודור בורמוב נאות טרנובסקי לבקשתו של אלכסנדר בטנברג, נסיך בולגריה לכהן כראש ממשלת הנסיכות עד לפתרון המשבר הפוליטי. ממשלתו המשיכה בקווי מדיניותו של בורמוב ובאפריל 1880 מונה דראגן צאנקוב לתפקיד. באוגוסט 1886 לאחר הדחת הנסיך בטנברג במהלך הפיכה צבאית כיהן טרנובסקי לתקופה קצרה כראש ממשלת הנסיכות בפעם השנייה. בהמשך, נודע טרנובסקי כאחד ממתנגדיו החריפים של סטפן סטאמבולוב בשל עמדותיו האנטי רוסיות והתנגד גם למינויו של פרדיננד הראשון, מלך בולגריה בשל עמדותיו הפרו גרמניות.

## שלהי הקריירה ואחריתו
טרנובסקי ותומכיו נעצרו מספר פעמים על ידי משטרת הביטחון הבולגרית בחשד לחתרנות, אך שוחררו ללא העמדה לדין. ב-1893 הוגלה מסופיה למנזר רוז'ן שליד העיר מלניק וב-1894 לאחר התפטרותו של סטאמבולוב, הורשה לחזור לבירה, ייסד ועמד בראש האקדמיה הבולגרית למדעים. בתקופה זו חלה התקרבות ביחסי טרנובסקי והנסיך פרדיננד הראשון וטרנובסקי אף עמד בראש משלחת בולגרית לסנקט פטרבורג שפעלה לנירמול היחסים הדיפלומטיים בין המדינות, אשר נותקו לאחר מלחמת בולגריה–סרביה (1885). בעקבות מאמציו וההערכה הרבה לה זכה בקרב הממשל הרוסי, נשאו מאמצי המשלחת פרי ובנובמבר 1896 חודשו היחסים הדיפלומטיים בין שתי המדינות. ב-1898 פרש מכהונת ראש האקדמיה הבולגרית למדעים. קלמנט טרנובסקי הלך לעולמו בסופיה ב-1901 והוא בן 61 שנים.

## קישורים חיצוניים

קטגוריה:ראשי ממשלת בולגריה
קטגוריה:אנשי דת נוצרים
טרנובסקי
קטגוריה:ילידי 1841
קטגוריה:בולגרים שנפטרו ב-1901
אנה פרנק (מחזה)

**אנה פרנק** הוא מחזה מאת מאיר לוין, שנכתב על פי יומנה של אנה פרנק, שנספתה בשואה. 

באמצע שנות ה-50 קרא לוין את **[[יומנה של אנה פרנק]]** בצרפתית, ומיד הבין את חשיבותו. הוא הביא לתרגום הספר ולרכישתו על ידי בית הוצאה אמריקני גדול, דאג לביקורות משבחות, ועיבד את הספר למחזה. מלכתחילה הבין לוין כי הספר יכול להוות בסיס למחזה ולסרט קולנוע שיצליחו מבחינה מסחרית, אך חשוב מכך, יביאו את קולה של אנה פרנק, וקולו של הילד היהודי שנספה בשואה, אל ההמונים בארצות הברית ובעולם. לאחר שעמד במשא ומתן מתקדם עם מפיקים ובעלי הזכויות, הופקה לבסוף גרסה אחרת למחזה ולסרט, שכתבו פרנסס גודריץ' ואלברט האקט. 

לוין נפגע מאוד מההתרחשות. בשני ספרים שכתב "הקנאי" (1964) ו""האובססיה" (1972) הוא טוען כי נפגע עקב התנגדותו הנחרצת לקומוניזם, שלא מצאה חן בעיני מפיקי הסרט והמחזה, כמו גם בשל היות המחזה "יהודי מדי".

בשנת 1957 הועלה המחזה בתיאטרון היהודי בבוקרשט ואת אנה פרנק גילמה ליא קניג. המחזה עלה גם בנורווגיה באותה עת, שאת אנה פרנק גילמה השחקנית ליב אולמן. באותה שנה הועלה המחזה בהבימה בתרגומו של נסים אלוני ובבימויו של ישראל בקר. המחזה הועלה שנית ב-2001.

בשנת 1966 הועלה המחזה בישראל, בתיאטרון הדרמטי של צה"ל, בתרגומן של שולמית גבעולי ועדנה שביט ובבימויו של פיטר פריי. ההצגה חנכה את תיאטרון צה"ל (בשם "תיאטרון חיילים"), והשתתפו בה שחקנים מקצועיים בראשית דרכם (ביניהם יצחק חזקיה, זמירה עילם, זיוית אברמסון, אברהם עוז ודוד זינדר), חלקם תלמידיו של פיטר פריי מן החוג לתיאטרון באוניברסיטת תל אביב, לצד שחקנים חיילים (ביניהם גד קינר, שושנה רוזן-וולמן, דורי בן זאב, אירית אבני-אלטר ועוד)..

## הערות שוליים

קטגוריה:מחזות 1966
קטגוריה:אנה פרנק בתרבות
Da Game Is to Be Sold, Not to Be Told

**Da Game Is to Be Sold, Not to Be Told** הוא אלבום האולפן השלישי של הראפר האמריקאי, סנופ דוג, והראשון שלו בחברת התקליטים נו לימיט. הוא אלבומו הראשון שאינו יצא לאור תחת חברת התקליטים *[[Death Row Records]]*, והראשון שפורסם לאחר שינוי הכינוי של סנופ דוג מ"סנופ דוגי דוג" בחברת התקליטים שהתפרסמה בעיקר בהתמחותה בראפ בסגנון דירטי סאות' - No Limit Records של מאסטר פי.

האלבום הגיע בשבוע הראשון לצאתו למקום ה-1 במצעד הבילבורד 200, כשמכר מעל 519,000 עותקים. האלבום שהה במקום הראשון במצעד גם בשבוע שלאחר מכן כשמכר מעל 245,000 עותקים נוספים, והגיע במהרה למעמד אלבום פלטינה בארצות הברית. האלבום הגיע למעמד פלטינה כפולה מאוחר יותר באותה השנה. האלבום מאופיין בכך שרוב האמנים המשתתפים בו הם מ*נו לימיט*, וסטה בסגנונו משני אלבומיו הקודמים של סנופ. *Da Game Is to Be Sold, Not to Be Told* נחשב על ידי רבים ממעריציו וממבקרי מוזיקה כאחד מאלבומיו הגרועים ביותר של סנופ דוג.

## רשימת השמעה

## קישורים חיצוניים

קטגוריה:אלבומי סנופ דוג
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת EMI רקורדס
נומנקלטורה

**נוֹמֶנְקְלָטוּרָה** (בעברית: **מינוח**) היא רשימת מונחים בתחום מסוים. ענף הבלשנות העוסק בחקר שמות העצם הפרטיים ומקורם קרוי אונומסטיקה.

מתן שמות לעצמים הוא הבסיס לתקשורת מילולית. בסיפור בריאת העולם בספר בראשית החל אלוהים במשימה זו מיד בתום מעשה הבריאה הראשון:  והאדם הראשון המשיך בה, מיד לאחר בריאתו: 

הצורך המדעי למערכת שמות פשוטה, יציבה ומקובלת על הכול לעצמים בעולם, יצר מערכות נונמנקלטורה הפועלות לפי כללים נוקשים ליצירתם של מונחים חדשים. דוגמאות לכך:
* מיון עולם הטבע – הנומנקלטורה הנהוגה בבוטניקה ובזואולוגיה.
* מונחון IUPAC – השיטה למתן שמות לתרכובות כימיות. באופן אידיאלי, לכל תרכובת אורגנית ואי-אורגנית צריך להיות שם שממנו אפשר לדעת את נוסחת המבנה שלו.

## ראו גם
*טרמינולוגיה

## קישורים חיצוניים

* 

קטגוריה:בלשנות
אוריול (חללית)

שמאל|ממוזער|הדמיה ממוחשבת של החללית "רוס" – מערכת התחבורה המאוישת העתידית של רוסיה.
[ממוזער|דגמי "רוס" שהוצגו במהלך [הסלון האווירי במוסקבה. 2015]]
**אוריול** (ברוסית: **Орёл**; בעבר "מערכת התחבורה המאוישת העתידית", **Перспективная пилотируемая транспортная система**, **ППТС**; או "חללית התחבורה המאוישת מדור חדש", **Пилотируемый транспортный корабль нового поколения**, **ПТК НП**) הוא מיזם רוסי לפיתוח חללית מאוישת רב שימושית, שעתידה להחליף את מיזם קליפר כדי לשמש תחליף לסדרת חלליות הסויוז הוותיקות ואת חלליות הפרוגרס. התקשורת הרוסית כינתה את המיזם בשם "רוס" ונודעה כך בשמה העממי (Русь).

## היסטוריה
ב-23 בנובמבר 2005 סוכנות החלל הפדרלית של רוסיה הודיעה על מכרז תחרותי לבניית חללית רוסית חדשה. שלושה תאגידים וחברות הציעו את הפרויקט שלהן: תאגיד הטילים והחלל אנרגיה הציג את חללית קליפר, חברת מולניה ("ברק"), המרכז לחקר החלל ע"ש מיכאיל חרוניצ'ב. לאחר סירובה של סוכנות החלל האירופית ליטול חלק בפרויקט "קליפר", החליטה רוסיה לשתף פעולה עם אירופה בבניית חללית אירופית, שרכיבים ממנה יתבססו על החללית ATV.

ב-14 ביוני 2006 תאגיד החלל הרוסי אנרגיה הודיע כי בהתאם לתוכניות הממשלה לטיסות מאוישות בשנים 2006–2030, נבחנת הקמתה של מערכת חלל שתתבסס על תעשיית התחבורה במדינה, מערכת שתהיה הבסיס לשיגור טיסות לכוכבי הלכת מאדים ונוגה. כחלק מן המערכת בוצעו מודרניזציה וחידוש לחלליות הסויוז. נוסף לכך, לאחר 2015 מתוכננת בנייתה של תוכנית לאומית, בנפרד מאירופה, לביצוע טיסות מאוישות לירח, החללית עתידה להיות חללית מאוישת ולהוות אלטרנטיבה רוסית לחללית אוריון האמריקנית.

בינואר 2016 ראשי רוסקוסמוס הכריזו כי החללית החדשה תישא את השם "פדרציה". בהמשך שונה שמה ל"אוריול" (עיט).

## פיתוח החללית
ב-6 באפריל 2009, סוכנות החלל הפדרלית של רוסיה הכריזה כי על פיתוח החללית יעבדו תאגיד הטילים והחלל אנרגיה ומרכז החלל והטילים פרוגרס. החללית החדשה, שקיבלה את השם **פדרציה**, עתידה להוות את חללית הבסיס של רוסיה לשיגור משימות מאוישות למאדים ולסייע ביישוב הירח.

בסלון האווירי במוסקבה שנערך באוגוסט 2011 הוצג מודל בקנה מידה 1:1 של החללית **רוס**. באוקטובר 2011 ראש סוכנות החלל, ולדימיר פופובקין, הופיע בישיבת הדומה והכריז כי רוסקוסמוס הגיעה להחלטה משותפת עם ממשלת רוסיה על הפסקת פיתוח טילי רוס-M, שהיו אמורים לשאת את החללית רוס בטיסת הבכורה. פופובקין לא הזכיר את הגורם להחלטה.

ביולי 2019 במהלך הפורום הבינלאומי לנוער "מהנדסי העתיד", ראש מחלקת פיתוח עסקי הטיסות המאוישות של תאגיד הטילים והחלל אנרגיה, איגור ורחובסקי, דיווח על קשיים בפיתוח החללית העתידית, ברם בהתאם לתוכניות החברה טיסה מאוישת ראשונה תוכננה תחילה לשנת 2022.

בשנים 2016–2019 החללית נקראה "פדרציה" אך באפריל 2019 נשקל שינוי שם החללית שוב. כך, בעוד פרויקט פיתוח החלליות ייקרא "פדרציה" החללית הראשונה נקראת "אוריול" (נשר ברוסית). טיסה לא מאוישת ראשונה מתוכננת לשנת 2023. על כך גם הצהיר מנכ"ל תאגיד רוסקוסמוס, דמיטרי רוגוזין בריאיון שהעניק ב-12 באפריל 2021.טיסה מאוישת מתוכננת לשנת 2025. בספטמבר 2021, החללית עברה ניסויים דינמיים במתחם הבדיקות של תאגיד החלל אנרגיה. באפריל 2022, החלו בניסויי ואקום של החללית בנמל החלל ווסטוצ'ני.

## קישורים חיצוניים

* וסטי, רוסקוסמוס מסרבת לעבוד על פיתוח רוס-M, דיווח רוסי, 7 באוקטובר 2011

## הערות שוליים

קטגוריה:תוכנית החלל הרוסית
קטגוריה:מעבורות חלל רוסיות
קטגוריה:חלליות סובייטיות ורוסיות
פני צלקת

"**[[פנים|פְּנֵי]] [[צלקת|צַלֶּקֶת]]**", תרגום של **Scarface** באנגלית, המוכר גם בתעתיק **סְקָארְפֵייס**, משמש ככינוי למספר אישים ודמויות, ולאמנות המבוססת על הכינוי (בפרט בהקשר לאל קפונה ולפשע מאורגן).
איבויה צ'אק

**איבויה צ'אק** (בהונגרית: **Csák Ibolya**; 6 בינואר 1915 – 10 בפברואר 2006) הייתה אתלטית יהודייה-הונגרייה. אלופה אולימפית (ברלין 1936) ואלופת אירופה (וינה 1938) בקפיצה לגובה. הייתה הספורטאית האישה הראשונה שזכתה במדליית זהב אולימפית עבור הונגריה.

## ביוגרפיה
צ'אק נולדה בבודפשט.

באולימפיאדת ברלין (1936) זכתה צ'אק במדליית זהב בתחרות הקפיצה לגובה בתוצאה של 1.60 מטר, לפני שיאנית העולם דורותי טיילר-אודם מבריטניה (1.60 מטר) ואלפרידה קאון מגרמניה (1.60 מטר). שלוש הקופצות הראשונות עברו את אותו הגובה וכשלו בניסיון לעבור גובה של 1.62 מטר. נערכה קפיצה רביעית וצ'אק עברה בניסיון הראשון 1.62 מטר וזכתה במדליית הזהב. שבועיים לפני התחרויות הודיעו ראשי הנבחרת הגרמנית לגרטל ברגמן שיאנית גרמניה שזכתה במבחנים הגרמניים לאולימפיאדה ובתוצאה השנייה בטיבה בעולם באותה שנה (1.60 מטר), כי לא תוכל ליטול חלק במשחקים בשל היותה יהודייה.

באליפות אירופה השנייה באתלטיקה והראשונה לנשים שנערכה בווינה, אוסטריה בשנת 1938 זכתה צ'אק במדליית זהב בתחרות הקפיצה לגובה בשיא הונגרי חדש של 1.64 מטר, לפני נלי ון-באלן-בלאנקן מהולנד (1.64 מטר) ופאודורה צו זולמס מגרמניה (1.64 מטר). שיא זה החזיק מעמד 24 שנים כשיא הונגריה לנשים.

## צ'יק וצ'אק
באולימפיאדת ברלין (1936), לאחר שהודיע הכרוז על ניצחונה של צ'אק, הגיעה לאצטדיון המרכזי בו נכחו 110 אלף צופים, הידיעה שבבריכת השחייה ניצח השחיין ההונגרי פרנץ צ'יק במשחה הגמר הראשון והיוקרתי ביותר ל-100 מטר חופשי. האוהדים ההונגרים שלא ידעו את נפשם מרוב שמחה, פרצו בקריאות **צ'יק צ'אק**, **צ'יק צ'אק** וכל הקהל הצטרף אליהם. יש חושבים שזהו מקור הביטוי.

## תארים והישגים
* בסך הכל זכתה צ'אק ב-9 תוארי אליפות הונגריה, מהם 7 תארים בקפיצה לגובה בשנים 1933–1939 ו-2 תארים בקפיצה לרוחק בשנים 1937 ו-1939.

## קישורים חיצוניים

* Hungarian great Csak dies aged 91, , CNN, 10 בפברואר 2006
* 

## הערות שוליים

קטגוריה:קופצות לרוחק
קטגוריה:אתלטיות הונגריות
קטגוריה:אתלטיות יהודיות
קטגוריה:אלופים אולימפיים יהודים
קטגוריה:אתלטיות באולימפיאדת ברלין (1936)
קטגוריה:משתתפים יהודים באולימפיאדת ברלין (1936)
קטגוריה:יהודיות הונגריות
קטגוריה:יהדות בודפשט
קטגוריה:ניצולות השואה: הונגריה
קטגוריה:בודפשט: אישים
קטגוריה:אלופות אולימפיות מהונגריה
קטגוריה:אלופות אולימפיות: קפיצה לגובה
קטגוריה:נשים ראשונות בספורט
קטגוריה:הונגריות שנולדו ב-1915
קטגוריה:הונגרים שנולדו ב-1915
קטגוריה:הונגריות שנפטרו ב-2006
קטגוריה:הונגרים שנפטרו ב-2006
צעיר עירום יושב על שפת הים

**צעיר עירום יושב על שפת הים** (בצרפתית: **Jeune Homme nu assis au bord de la mer, figure d'étude**) הוא ציור שמן מאת ז'אן-איפוליט פלנדרן שצויר בין שנת 1835 ל-1836 המוצג במוזיאון הלובר בצרפת.

בשנת 1832 זכה פלנדרן בפרס רומא, מענק שנלווה אליו טיול לרומא. הוא שהה בעיר חמש שנים ובה צייר פלנדרן את 'צעיר עירום יושב על שפת הים' שנשלח חזרה לפריז בשנת 1837. הציור נרכש על ידי נפוליאון השלישי.

עם פרסומו זכה הציור לתשומת-לב רבה של מבקרי אמנות, והוא נחשב לאחד מציוריו המפורסמים ביותר למרות שנעשה בשלב מוקדם יחסית של הקריירה שלו. בציור נראית דמות גבר צעיר, יושב עירום על סלע כאשר זרועותיו שלובות סביב ברכיו, ראשו רכון ועיניו עצומות. ברקע נראה ים בלבד, ללא אלמנט נוסף העשוי לרמוז על מיקום. המסתורין האופף את הציור לא מספק הסבר לתנוחה בה יושב הנער: תאופיל גוטייה (1811–1872) ביקר את הציור ואמר שנראה כי מדובר בנער שנסחף לאי בודד, או ברועה צאן שאיבד את העדר שלו. בסופו של דבר הפרשנות נתונה למביט בציור, והדבר מביא להשוואה שלו לסגנון מאוחר יותר - הסוריאליזם של המאה ה-20.

היסטוריונית ומבקרת האמנות אליזבת פרטג'ון (Prettejohn) בחנה את השפעת תאוריית האסתטיקה הגרמנית על האמנות הצרפתית. ב'צעיר עירום יושב על שפת הים' היא בחנה את הרקע שבציור ואת גופו "חסר הפגמים" של הנער, ומצאה כי אלה מתיישבים עם הגדרת מושג היופי של יוהאן יואכים וינקלמן, היסטוריון גרמני בתחום תולדות האמנות. את תנוחתו העגולה של המודל השוותה פרטג'ון לרישום האדם הוויטרובי של לאונרדו דה וינצ'י.

אחד הדברים שהשפיעו באופן ניכר על תפוצתו של הציור הייתה אדפטציה שלו בדמות תחריט שיצר ז'אן-בטיסט דנגֶן (Danguin), שהוזמנה באופן רשמי על ידי המדינה. ככל שהמוּדעות לציור גדלה, נעשו לו אדפטציות נוספות והוא הפך לאייקון הומוסקסואלי - למרות שלא הייתה כוונה כזו בציור המקורי. הצלמים מרסל מור וקלוד קהון עשו לו אדפטציות, כמו גם וילהלם פון גלודן, פרד הולנד דיי, ורוברט מייפלת'ורפ.

## אדפטציות

File:Gloeden, Wilhelm von (1856-1931) - n. G 0263 - Caino, ca. 1902.jpg|
File:Gloeden, Wilhem von (1856-1931) - n. 2742 - ebay1.jpg|
File:Day, Fred Holland (1864-1933) - Ebony and ivory.jpg|


## לקריאה נוספת

* Aldrich, Robert and Garry Wotherspoon (2003). *Who's who in gay and lesbian history: from antiquity to World War II*. Routledge. .
* Latimer, Tirza True (2005). *Women together/women apart: portraits of lesbian Paris*. Rutgers University Press, pp. 71–73. .
* Prettejohn, Elizabeth (2005). *Beauty & Art, 1750–2000*. Oxford: Oxford University Press, pp. 65–67. .

## קישורים חיצוניים

קטגוריה:1835
קטגוריה:1836
קטגוריה:ציורי שמן
קטגוריה:מוזיאון הלובר: ציורים
קטגוריה:צרפת: אמנות
קטגוריה:גברים בציור
קטגוריה:ציורי עירום
קטגוריה:ציורים ימיים
תוכנית אירוח

**תוכנית אירוח** (באנגלית אמריקנית/אוסטרלית: **Talk Show**, באנגלית בריטית: **Chat Show**) היא תוכנית טלוויזיה או תוכנית רדיו, שבה מתארח אדם אחד (או קבוצה של אנשים) על מנת לדון בנושאים שונים, אותם מעלה המנחה של תוכנית האירוח.

[320px|ממוזער|שמאל|צילומים באולפן "[בשידור חי עם דן שילון", תוכנית אירוח בערוץ 2]]
לעיתים, בתוכנית יתקיים פאנל של אורחים, המורכב בדרך כלל מקבוצה של אנשים, המלומדים או המנוסים בנושא שבו דנה התוכנית. בפעמים אחרות, יהיה זה אורח יחיד אשר ידון על תחום עבודתו או תחום ההתמחות שלו עם המנחה.

בתוכניות אירוח אשר משודרות בשידור חי עשויים להיות אורחים או מרואיינים שאינם נמצאים פיזית באולפן הטלוויזיה או בתחנת הרדיו, אלא בביתם, במכוניתם או בכל מקום אחר, אשר ינהלו שיחה עם המנחה באמצעות הטלפון. לעיתים, מוצגת שיחה עם אורח כשיחת טלפון, בעוד האורח עצמו נמצא מאחורי הקלעים.

טכניקה נפוצה בתוכניות אירוח, היא צילומן מול קהל חי, על פי רוב כדי להוסיף מחיאות כפיים או צחוק לפסקול התוכנית, בדומה להוספת צחוק מוקלט בסיטקומים.

בין מנחי ומנחות תוכניות האירוח האמריקאיות המפורסמים ביותר ניתן למנות את: אופרה וינפרי, רוזי או'דונל, אלן דג'נרס, קלי ריפא, ריג'יס פילבין, ראיין סיקרסט, אד סאליבן, ג'וני קרסון, ג'יי לנו, קונאן או'בראיין, קרייג פרגוסון, ג'יימס קורדן, ג'ימי קימל, ג'ימי פאלון, דייוויד לטרמן, לארי קינג, ג'ון סטיוארט, ביל מאהר, הווארד סטרן, סת' מאיירס, ריקי לייק, צ'לסי הנדלר, רוזאן בר, ג'רי ספרינגר וד"ר פיל מק'גרו.

## תוכניות אירוח בטלוויזיה
בתוכניות אירוח בטלוויזיה, האורחים, לעיתים תכופות, הם ידוענים, שמדברים על חייהם האישיים ועל עבודתם, כמו גם על סרטם האחרון, תוכנית טלוויזיה שהם משתתפים בה או פרויקטים אחרים שהם רוצים לקדם.

לעיתים קרובות, המנחים בתוכניות אלו הם קומיקאים, אשר פותח את התוכנית עם מונולוג קומי בפני הקהל שבאולפן.

## קישורים חיצוניים

* 
* 

## הערות שוליים

*
קטגוריה:טלוויזיה: תוכן
לייבפרסון

**לייבפרסון** (באנגלית: **LivePerson Inc**) היא חברת תוכנה אמריקאית המפתחת פלטפורמות דיגיטליות לתקשורת בין לקוחות ומותגים. החברה, מסייעת לחברות לעשות טרנספורמציה דיגיטלית למרכזי השירות שלהם באמצעות טכנולוגיות מתקדמות של בינה מלאכותית ולמידת מכונה. הטכנולוגיה של לייבפרסון מבוססת באופן מלא על מחשוב ענן ותוכנה כשירות (Software as a Service).

מוצר הדגל של החברה הוא Conversational Cloud, תוכנה המאפשרת לצרכנים לתקשר עם מותגים באמצעות הודעות טקסט דרך שירותי טקסט פופולריים כמו וואטסאפ ופייסבוק מסנג'ר. ב-2018 החברה הכריזה על Maven, שירות המאפשר לחברות לבנות צ’אטבוטים מבוססי בינה מלאכותית כדי לתת מענה להודעות ובקשות של לקוחותיהן במרכזי השירות.

## ראשיתה

לייבפרסון הוקמה בשנת 1995 על ידי רוברט לוקאסיו כתוצאה של חוויה מתסכלת בניסיון לקבל שירות מחברה ממנה צרך שירותים. בשנת 1998 השיקה לייבפרסון את המוצר הראשון שלה. לייבפרסון היא חברה ציבורית ומניותיה נסחרות בנאסד"ק ובבורסה לניירות ערך בתל אביב. מניית החברה כלולה במדד תל אביב 35 ובמדד תל אביב טק-עילית. מאז הקמתה, הרחיבה לייבפרסון את פעילותה בעולם באמצעות משרדים בסיאטל, לונדון, הרצליה, מלבורן, סן פרנסיסקו, אטלנטה, מנהיים, אמסטרדם, מילאנו, פריז, טוקיו, וברלין. כיום מתוך כ-1500 עובדי החברה, כ-250 ממוקמים במרכז ברעננה.

## רכישות

## לקריאה נוספת
* 
* 
* 
* 

## קישורים חיצוניים
* 

## הערות שוליים

קטגוריה:חברות אמריקאיות הנסחרות בנאסד"ק
קטגוריה:חברות תוכנה ישראליות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-1995
קטגוריה:חברות הנסחרות ביותר מבורסה אחת
יוג'ין בינגהאם

**יוג'ין קוק בינגהאם** (אנגלית: Eugene Cook Bingham; 8 בדצמבר 1876 - 6 בנובמבר 1945) היה פרופסור וראש המחלקה לכימיה בלאפאייט קולג' שבפנסילבניה, ארצות הברית.

בינגהאם תרם רבות לתחום הריאולוגיה אותו פיתח ביחד עם עמיתו למחקר, פרופסור מרכוס ריינר. הוא נחשב לחלוץ בביסוס החלק התאורטי של התחום, וכמו גם החלק המעשי, ויישומיו במדעי ההנדסה. הוא זכה בשנת 1921 בפרס על תרומתו למחקר המדעי ועל בניית  מטעם מכון פרנקלין שבפילדלפיה. על שמו קרוי סוג נוזל הנקרא "בינגהאם פלסטיק" או "**נוזל בינגהאם**". בתור יושב ראש האגודה האמריקנית לכימיה, הוא ניהל קמפיין לנטישת השיטה המטרית בתואנה שהיא אינה משתלבת עם החשיבה המדעית. בנוסף, הוא נודע כאחד האנשים האחראים לקידום ובניית שביל האפלצ'ים.

## פרסומים נבחרים

* Journal of Industrial and Engineering Chemistry (1914) vol. 6(3) pp. 233–237: A new viscometer for general scientific and technical purposes
* Journal of Physical Chemistry (1914) vol. 18(2) pp. 157–165: The Viscosity of Binary Mixtures
* Fluidity and Plasticity (1922) McGraw-Hill (Internet Digital Archive)
* Journal of Physical Chemistry (1925) vol. 29(10) pp. 1201–1204: Plasticity
* Review of Scientific Instruments (1933) vol. 4 p. 473: The New Science of Rheology
* Journal of General Physiology (1944) vol. 28 pp. 79–94, pp. 131–149 [Bingham and Roepke], (1945) vol. 28 pp. 605–626: The Rheology of Blood


קטגוריה:אמריקאים ילידי ורמונט
קטגוריה:כימאים אמריקאים
קטגוריה:אמריקאים שנולדו ב-1878
קטגוריה:אמריקאים שנפטרו ב-1945
ארט פוקוס

"**ארט פוקוס**" (באנגלית: **Art Focus**) הוא פרויקט אמנות ישראלי שמופק על ידי הקרן לירושלים ומטרתו היא חשיפת האמנות הפלסטית הישראלית בפני שוק האמנות הבינלאומי. הפרויקט החל את פעילותו בשנת 1994 והוא מתנהל כמעין ביאנלה או טריאנלה בינלאומית לאמנות.

## היסטוריה
[שמאל|ממוזער|200px| אוגדן של קטלוגים מתערוכות ארטפוקוס 1 (1994), ספריית [מוזיאון תל אביב לאמנות.]]
פרויקט ארט פוקוס נערך לראשונה בשנת 1994, ובמסגרתו נערכו שורה של תערוכות של אמנים ישראלים בגלריות ובמוזיאונים ברחבי ישראל. הפיזור הגדול של התערוכות הוביל לשינוי בתפיסת הפרויקט, והחל משנת 1996 מקיים הפרויקט תצוגה מרכזית. בנובמבר 1996 נערכה בחלל מתחת לאצטדיון טדי תצוגה שכללה ארבע תערוכות, ששילבו בין אמנים ישראלים לזרים. אחת התערוכות - "מחבואים" - כללה תצוגה של עבודות וידאו ארט רבות והיוותה ביטוי להתפתחות מדיום הוידאו ארט בישראל. בנוסף לתערוכות באצטדיון הוצגו גם תערוכות בגלריות ומוזיאונים ברחבי הארץ.

תערוכת "ארט פוקוס 3" נפתחה ב-24 בנובמבר 1999 וכללה שני מוקדים עיקריים. בחלל של אצטדיון טדי נערכו 12 תערוכות שונות של אמנים ישראלים ובהם אורי צייג, גיל שחר, גל וינשטיין, שאריף ואכד, משה גרשוני וזהר קניאל ואחרים. ואילו בחלל הפתוח של בריכת הסולטאן הוצגה תערוכה בינלאומית אותה אצר קספר קניג. התערוכה של קניג הוצגה בעיתונות המקומית ככישלון רהבתני בכל הקשור להשקעה העצומה בהכשרת המקום לתצוגה ולאיכות העבודות ולהקשרן. בנוסף, הוצגו במסגרת הפרויקט התערוכה הקבוצתית "מראית עין" במוזיאון ישראל (אוצרת: שרית שפירא), תערוכה של בוגרי התוכנית ללימודי המשך של בצלאל בבית האמנים בירושלים ותערוכה של מיכה אולמן ואברהם אופק בבית טיכו.

כמה שערוריות נקשרו לתצוגות הפרויקט. עבודתו של יואב שמואל, הוצגה במוזיאון ישראל ללא ציון שם האמן בעקבות סכסוך כספי ומשפטי עם המוזיאון. בנוסף, הנהלת ארט פוקוס ביקשה לבטל את תערוכתם של משה גרשוני וזוהר קניאל, משום העובדה שיצירות דומות הוצגו גם במוזיאון ישראל, וזאת על אף שבהנהלת הפרויקט ישבו שני אוצרים קבועים של המוזיאון.

"ארט פוקוס 4" נפתח ב-4 בדצמבר 2003 והתקיים במוזיאון אסירי המחתרות - ירושלים. את התערוכה אצרו סוזן לנדאו ויגאל צלמונה

ב-23 בספטמבר 2008 נפתח "ארט פוקוס 5" במבנה באזור התעשייתי של שכונת תלפיות בירושלים. בתערוכה, אותה אצרו ברנאר בליסטן ועמי ברק הוצגו 66 אמנים מ-25 מדינות תחת הכותרת "האם אמנות יכולה יותר?".

## קישורים חיצוניים
*אודליה ברקין, "ארט פוקוס - 3 אמנות עכשווית בירושלים", אתר נענע10, 24 באוקטובר 1999.
*"ארט פוקוס 5", באתר עכבר העיר 2008.
*"למי יש יותר גדול", אתר מארב, 27 באוגוסט 2008
* 
* 

## הערות שוליים

קטגוריה:תערוכות אמנות בישראל
גורגורה

[ממוזער|250px|שרידי קתדרלת מריאם גמב שהוקמה ב-[1627]]
**גורגורה** (געז **ጎርጎራ** ובעבר **ጐርጐራ**; פורטוגזית **Gorgorra**) הוא חצי אי וכפר בצידו הצפוני של אגם טאנה בצפון אתיופיה. חצי האי שרוחבו המרבי כ-15 ק"מ והבולט מרחק של 9 ק"מ אל מימי האגם, מהווה יעד תיירותי בשל כך ששוכנים בו מספר מנזרים. בכפר שבו מעגן קטן, התגוררו בשנת 2005 כ-4,800 תושבים. קו מעבורת מקשר בין הכפר גורגורה לבהר דר על הגדה הדרומית של האגם.

## המתחם המלכותי
חשיבותו ההיסטורית העיקרית של חצי האי גורגורה, היא בכך שבו הקים הקיסר סוסניוס, אשר שלט במדינה בין השנים 1607–1632, מתחם מלכותי מבוצר שלו. קיסרי השושלת הסולומונית, שסוסניוס נמנה עימה, חיו חיי נוודות, ולא ייסדו עיר בירה קבועה. קיסרי אתיופיה החלו מתמקדים בחופי אגם טאנה לשם הקמת "עיר בירה" זמנית, לפחות בתחילת המאה ה-17, וייתכן שכבר במחצית השנייה של המאה ה-16. לפי האגדה, הבתולה נגלתה לקיסר דווית השני (שלט 1507-1540), ובישרה לו כי בירתו המבורכת בידי שמיים תוקם במקום ששמו מתחיל בצליל "ג", או ליתר דיוק, בהברה "גו". אגדה זו הייתה כה מושרשת בראשית המאה ה-17, עד כי היא הביאה לבחירתה של גורגורה כאתר להקמת חצר המלוכה, כמו גם גוזרה ששירתה את הקיסר סרצה דנגל, אביו של סוסניוס, ופאסיל גמב בגונדר שהוקם על ידי בנו של סוסניוס, הקיסר פאסילידס.

במקום שכנו שני ארמונות ששניהם הוקמו על ידי פדרו פאיש. הראשון הוקם ב-1614, והאחר, יחד עם כנסייה אשר לא שרדה, הוקם בין השנים 1618–1620. שרידי המתחם המבוצר של סוסניוס שוכנים לחוף האגם, כ-10 ק"מ דרומית-מערבית לכפר. וכך נכתב על הארמון המוקדם מבין השניים ועל מלאכת הקמתו:

פאיש עצמו תיאר את הכנסייה שהקים:

לאחר מות סוסניוס, המתחם המלכותי בגורגורה ננטש.

## אתרים אחרים
רוב המנזרים סביב אגם טאנה ועל האיים שבו, הוקמו על ידי הישועים לקראת סוף המאה ה-16 או בתחילת המאה ה-17, אם כי קהילות נוצריות פעלו באזור אף קודם לכן. בחצי האי גורגורה עצמו שוכנים שלושה מנזרים עיקריים - דברה סינא מריאם, שהכנסייה שבו נוסדה בשנת 1608, מנדבה מדהאנה עאלם ובירגידה מריאם. מריאם גמב, הקתדרלה הקתולית שהקימו הפורטוגזים בחצי האי בשנת 1627, נעזבה ונהרסה לאחר שסוסניוס גירש את הישועים מהארץ, ולא נותרה במקום קהילת מאמינים אשר תתחזק את המבנה. המנזרים, לעומת זאת, אוישו על ידי נזירים השייכים לכנסייה האתיופית ולכן שרדו.

במלחמת העולם השנייה חנה בגורגורה כוח צבאי איטלקי שמנה כ-1,500 חיילים, והיווה חלק מקו ההגנה לפני קרב גונדר שהתרחש בין ה-13 ל-27 בנובמבר 1941. הקרב שהסתיים בתבוסה איטלקית הכריע את המערכה באתיופיה, וסיים למעשה את הכיבוש האיטלקי.

## קישורים חיצוניים

* The View From Gondar - Gorgora

## הערות שוליים

קטגוריה:אמהרה
קטגוריה:אתיופיה: יישובים
קטגוריה:אתיופיה: התקופה האיטלקית
קטגוריה:תקופת השפל האתיופית
קטגוריה:אתיופיה: גאוגרפיה
קטגוריה:אגם טאנה
ננו-מבנה

ממוזער|מבנה ה-DNA משמאל (מוצג בצורה סכמטית) יעבור הרכבה עצמית למבנה המוצג במיקרוסקופ כוח אטומי מימין.
**ננו-מבנה** הוא עצם בקנה מידה, שגדול יותר ממבנים מולקולריים, אך קטן יותר ממבנים מיקרוסקופיים (שהם בגודל של כמיקרומטר). בתיאור ננו-מבנים מבחינים בין מספר הממדים ברמה הננומטרית:
* **ננו-משטח** (Nanotextured surface) – משטח בעל ממד אחד ברמה הננומטרית; כלומר, עובי פני השטח של עצם כלשהו עשוי להימצא בין 0.1 ל-100 ננומטר (nm).

* **[[ננו-צינורית]]** (Nanotube) – עצם בעל שני ממדים ברמה הננומטרית. קוטרו של ננו-צינור נמצא בטווח של 0.1 ל-100 ננומטר, אך אורכו עשוי להיות גדול הרבה יותר.
* **[[ננו-חלקיק]]** או **[[נקודה קוונטית]]** – מבנה כדורי, בעל שלושה ממדים בקנה המידה הננומטרי.

לעיתים קרובות משתמשים במונח "ננו-מבנה" לתיאור טכנולוגיות מגנטיות זעירות.

## ראו גם
* ננוטכנולוגיה
* ננו-חומרים
* ננו-רכב

## קישורים חיצוניים

* 
## הערות שוליים

קטגוריה:ננוטכנולוגיה
קטגוריה:הנדסת חומרים
סרגון נטוורקס

ממוזער|חברת סרגון נטוורקס בראש העין
**סרגון נטוורקס בע"מ** (באנגלית: **Ceragon Networks Ltd**) היא חברת טכנולוגיה ישראלית המתמחה בפיתוח, ייצור ושיווק מערכות תקשורת אלחוטיות בפס-רחב העובדות בתדרי מיקרוגל וגלים מילימטריים. ציוד החברה משמש בעיקר ספקי שירותים סלולריים כדי לקשר את תחנות הבסיס אחורה אל לב הרשת (Backhaul). סרגון היא חברה ציבורית ומניותיה נסחרות בנאסד"ק תחת הסמל CRNT.

## היסטוריה
סרגון נוסדה בשנת 1996 בשם Giganet על ידי שרגא כץ וינון ברכה. ההשקעה הראשונית הגיעה מהאחים יהודה זיסאפל וזהר זיסאפל מקבוצת רד-בינת.

בשנים הראשונות פיתחה החברה ציוד אלחוטי שנועד לתת פתרון לחברות המתחרות לחברות הבזק המקומיות (CLEC) בעקבות פתיחת שוק התקשורת לתחרות במדינות רבות במערב. חברות אלו היו זקוקות לפתרון חלופי לקווי התקשורת שנפרסו על ידי חברות הבזק השונות. בין השנים 1998 ל-2000 מכירות החברה צמחו כך שבשנת 2001 החברה הגיעה לראש רשימת החברות הצומחות בישראל של פירמת רואי החשבון דלויט (Fast50). בשנת 2000 הונפקה החברה בבורסת נאסד"ק. כחלק מההנפקה נאלצה החברה לשנות את שמה לסרגון נטוורקס בגלל התנגדות של חברה פרטית במסצ'וסטס שנקראה Giganet Inc.

בשנת 2001, לאחר התפוצצות בועת הדוט-קום נקלעו גם חברות ה-CLEC למשבר ורבות פשטו רגל, בעקבות כך החברה נקלעה למשבר. כדי לצאת מהמשבר שינתה החברה את האסטרטגיה שלה ופנתה לשוק חדש, שוק התקשורת הסלולרית שהיה בצמיחה גדולה עם כניסת דור 3 (3G). שינוי זה חילץ את החברה מהמשבר. החברה נמנתה ברשימת 50 הצומחות במהירות 11 שנים ברציפות עד שנת 2011 .

בשנת 2004 נרשמה סרגון למסחר בבורסה לניירות ערך בתל אביב.

בשנת 2005 פרש שרגא כץ מניהול החברה והוחלף על ידי עירא פלטי, לשעבר מנכ"ל סיברידג'.

בסוף שנת 2017 נמחקה החברה מהמסחר בבורסה לניירות ערך בתל אביב.

כיום סרגון עוסקת בייצור ושיווק של ציוד אלחוטי המאפשר קישוריות גבוהה ברשתות סלולר, 5G, רשתות פרטיות, רשתות ארגוניות, ולאסדות קידוח של נפט וגז. מוצרי החברה כוללים אנטנות, ציוד תקשורת, חומרה ותוכנה. מרכז החברה נמצא בראש העין.

בשנת 2011 רכשה מחברת Eltek הנורווגית את חברת הבת שלה, Nera, ב-48.5 מיליון דולר. בשנת 2013 תבעה סרגון את אלטק על נזקים של 21.5 מיליון דולר בתהליך הרכישה.

בסוף שנת 2023 רכשה סרגון את חברת סיקלו(Siklu) הישראלית. החברה פיתחה פתרונות תמסורת בגלים מילימטריים לתקשורת אלחוטית בפס-רחב.

סרגון דיווחה לבורסה כי הכנסותיה בשנת 2023 עמדו על כ-347.2מיליון דולר.

## קישורים חיצוניים
* 

## הערות שוליים

קטגוריה:חברות ישראליות הנסחרות בנאסד"ק
קטגוריה:תעשיית אלקטרוניקה בישראל
קטגוריה:חברות שנסחרו בבורסה לניירות ערך בתל אביב
קטגוריה:ראש העין: חברות
קטגוריה:קבוצת רד-בינת
בוביה דה פלאנדר

**בוביה דה פלאנדר** (מצרפתית: **Bouvier des Flandres**) הוא גזע כלבי רועים שמקורו בפלנדריה אשר בבלגיה. משמעות שמו בצרפתית היא "רועה הפרות של פלנדריה", בהתייחסו למוצאו הפלמי של הגזע.

הגזע שימש בעבר בעבודות החווה, כגון רעיית בקר או כבשים, וגרירת עגלות. כיום הכלבים הללו משמשים בעיקר ככלבי מחמד, כלבי שמירה וכלבי משטרה.

## היסטוריה
נזירים מפלנדריה היו המגדלים הראשונים של הגזע. שורשיו של הגזע מגזעי כלבים כמו וולפהאונד אירי ודירהאונד סקוטי אשר הוכלאו עם כלבי חווה מקומיים, עד אשר נוצר האב הקדמון של הבוביה דה פלאנדר המודרני. הוא שימש ככלב עבודה לרעיית ושמירת הבקר, ואף למשיכת עגלות בזכות עוצמתו ואופיו, והתאים למזג האוויר המקומי בזכות הפרווה העבה שלו.

עד תחילת המאה ה-20 הגזע לא היה מוגדר וכלל מספר סוגים. ב-1912 ו-1913 מספר מועדוני כלבנות מקומיים אימצו סטנדרטים לבוביה.

מלחמת העולם הראשונה גרמה לגזע להיעלם כמעט לחלוטין, עקב הרס מקום מוצאו של הבוביה ושימושו במלחמה למטרות צבאיות. ואכן, ניק, כלב זכר מאולף לחפירות אשר שירת במלחמה, וזכה בתחרויות כלבים אחריה, נחשב למייסד הגזע. 
תקן אחיד לגזע נוצר ב-1936 על ידי ועדה צרפתית-בלגית. מלחמת העולם השנייה העמידה בסכנה שנית את הגזע. בגלל אילוצים אלה התפתחותו של הבוביה הייתה איטית, ורק ב-1964 הוכר על ידי הפדרציה הבין-לאומית לכלבנות.

## מאפיינים
התכונה הבולטת ביותר של הבוביה דה פלאנדר הוא הפרווה בפניו וזקנו. הוא כלב חסון, בעל פרווה ארוכה אפורה, שחור, חומה או זהובה ולעיתים מנומרת.

זהו כלב נאמן ומגן מטבעו, ולכן הוא חיית מחמד וכלב שמירה טוב. הוא בדרך כלל ממושמע עם אופי טוב, וקל יחסית לאילוף.

## קישורים חיצוניים

* 

קטגוריה:הקבוצה הראשונה של הפדרציה הבין-לאומית לכלבנות
קטגוריה:הקבוצה החמישית של מועצת הכלבנות האוסטרלית הלאומית
קטגוריה:הקבוצה השביעית של מועדון הכלבים הקנדי
קטגוריה:כלבי רועים
האגודה למען טוהר המחנה

**האגודה למען טוהר המחנה** (מכונה גם **הוועד למען טוהר המחנה** וגם **[[משמרת הצניעות]]**) היא ארגון חרדי הפועל למען הצניעות בחברה החרדית בישראל. יו"ר הארגון הוא הרב יצחק מאיר ספרנוביץ, חסיד גור.

מטרתה של האגודה, כעולה מפרסומיה, היא "לנהל להקים ולהחזיק, ועד לשמירת טוהר המידות בישראל, למנוע כל מעשה כיעור והדומה לו. לנהל להקים ולהחזיק, מערכת רבנים שיפקחו ויעוררו חנויות ומפעלים, פרסומות ומוצרים שיהיו כפי רוח היהדות".

האגודה פועלת למען הקפדה על לבוש צנוע, הפרדה מגדרית והסרת תמונות נשים מהמרחב הציבורי, הסדרת חופי רחצה נפרדים ומניעת הופעות זמרים. כחלק ממאבק זה קוראת האגודה להחרים זמרים שמשתמשים בסמארטפונים.
בנוסף פועלת האגודה לעידוד השימוש במכשירים סלולריים כשרים ומניעת השימוש בטלפונים סלולריים לא כשרים.

האגודה פועלת לאתר עברייני מין חרדים הפוגעים בילדים וילדות. האגודה פונה לרשויות ולארגונים המקיימים אירועים שאינם תואמים לדעתה, באמצעות מודעות ברחוב החרדי, החתמת רבנים על פעולות הארגון וחוברות הסברה.

איש האגודה, אלחנן בוזגלו, ריצה מאסר של שלוש שנים בשל עבירות אלימות שביצע במסגרת פעילותו. לדבריו, האגודה פונה למשטרה רק במקרים נדירים מאוד, משום שכאשר מדובר במגזר החרדי פנייה כזאת גוררת אחריה נזק רב, לא רק לתוקף אלא גם לקרבן ולשתי המשפחות. על כן פועלת האגודה בכוחות עצמה. עוד העיד שפעילות האגודה מתבצעת בשיתוף רבנים ואנשי מקצוע. אנשיה מקפידים להזהיר את העבריין ולעודדו לקבל טיפול פסיכיאטרי. אם הוא מסרב - נוקטים כלפיו בעונשים, הכוללים אלימות. מנגד אמר איש האגודה משה קויתי שהיא מטפלת במקרים שאינם פליליים, וכאשר מתברר לאנשי הארגון שיש עליהם חובת דיווח הם פונים למשטרה.

בראשית 2017 הוציאה האגודה תקנון לאינטרנט קפה במגזר החרדי, שיעמדו תחת פיקוחה ויקבלו את אישורה לפעולתם, תחת מחלקה בשם חות"ם.

בפברואר 2017 נעצר פעיל האגודה משה קויתי, בחשד שהתברר כשגוי, ונובע משקרים של עד מדינה באותה פרשה, אולם בחיפוש במשרדו של קויתי נמצאו פנקסים שהכילו מידע בדבר חשדות לעברייני מין מהמגזר החרדי, שטופלו על ידי אנשי האגודה וחלקם בלא לערב את משטרת ישראל והרשויות. על בסיס תוכן הפנקסים נעצרו בשלהי מרץ 2017 כ־20 חרדים בחשד לעבירות מין, אך רובם שוחררו. ביחס לחלק התברר כי מדובר במי שסיפקו מידע לאגודה או שהם קרבנות עבירה.

## פרסומים
* **שערורייה בירושלים עד מתי?**, ירושלים תשס"ח
* **עלון מידע חיוני להורים ומחנכים**, ירושלים תשנ"ז
* **אגרת להורים ולמחנכים - לקראת ימי החופש**, ירושלים תשס"א
* **ערנות מונעת אסון - כך תעברו את הנופש בשלום**, ארצי תש"ע

## ראו גם
* משמרת הצניעות

## הערות שוליים

קטגוריה:ישראל: ארגונים דתיים
קטגוריה:יהדות חרדית בישראל
קטגוריה:צניעות (יהדות חרדית)
קלאודיה רודן

שמאל|ממוזער|200px|ספר הבישול היהודי מזרח ומערב
**קלאודיה רודן** (באנגלית: **Claudia Roden**; שמה הפרטי מופיע לעיתים בתעתיק לעברית כ"קלודיה"; נולדה ב-1936) היא מחברת ספרי בישול יהודייה-בריטית.

## קורות חיים
קלאודיה רודן נולדה ב-1936 בקהיר, מצרים למשפחה יהודית. אחרי שהשלימה את לימודיה בבית הספר בפריז, היא עברה ללונדון ללמוד אמנות. היא שימשה ככתבת אוכל ומנחת תוכנית בישול ברשת ה-BBC.

רודן כתבה ספרים רבים על המטבח המזרח-תיכוני והמטבח היהודי. ספריה מתארים את ההיסטוריה של האוכל, כמו כיצד נוצרו מאכלים שונים וגלגוליהם במהלך הדורות ומתכונים להכנתם. 

רודן היא אחד התומכים של קרן הצדקה הבריטית The Food Chain לטיפול באיידס.

מתגוררת בפרוור המפסטד שבלונדון.

## ספריה שתורגמו לעברית
* **ספר הבישול היהודי : מזרח ומערב**, לעברית: עדי גינצבורג-הירש, מודן הוצאה לאור תל אביב, 1998.
* **בישול ים תיכוני**, לעברית: רות הלל, רמת גן, 1994.
* **פיקניק: לאכול בחיק הטבע, מתכונים על האש, ל[[צידנית]] ולמטבח שדה**, לעברית: שרה ריפין, תל אביב, 1988.
* **קפה**, לעברית: דפנה לוי, תל אביב, 1985.
* **מטעמי המזרח**, לעברית: שרה ריפין, תל אביב, 1980.

## ספריה

*1968: *A Book of Middle Eastern Food*, 
*1970: *A New Book of Middle Eastern Food*, 
*1981: *Picnic: The Complete Guide to Outdoor Food*, 
*1981: *Coffee*, 
*1987: *Mediterranean Cookery*, 
*1990: *The Food of Italy*, 
*1992: *Claudia Roden's Invitation to Mediterranean Cooking: 150 Vegetarian and Seafood Recipes*, 
*1997: *The Book of Jewish Food: An Odyssey from Samarkand and Vilna to the Present Day*, 
*1999: *Coffee: A Connoisseur's Companion*, 
*1999: *Tamarind and Saffron: Favourite Recipes from the Middle East*, 
*2000: *The New Book of Middle Eastern Food*, 
*2001: *Picnics: And Other Outdoor Feasts*, 
*2003: *Claudia Roden's Foolproof Mediterranean Cooking*, 
*2004: *The Arab-Israeli Cookbook: The Recipes*, met Robin Soans, 
*2005: *Arabesque - Sumptuous Food from Morocco, Turkey and Lebanon*, 
*2006: *Arabesque: A Taste of Morocco, Turkey, and Lebanon*, 
*2007: *Simple Mediterranean Cookery*, 


## קישורים חיצוניים

* ג'ואן נתן, 
* ביוגרפיה קצרה בהוצאת פנגווין (באנגלית)
* ג'ין קרמר, "דרכי תבלין: הפזורה הקולינרית של קלודיה רודן", הניו יורקר, 3 בספטמבר 2007 (באנגלית)
* 
* 
* 
* 
* 

קטגוריה:מחברות ספרי בישול בריטיות
קטגוריה:מחברות ספרי בישול יהודיות
קטגוריה:יהודיות מצריות
קטגוריה:המטבח היהודי
קטגוריה:המטבח המזרח-תיכוני
קטגוריה:אנגלים ממוצא מצרי
קטגוריה:בריטיות שנולדו ב-1936
קטגוריה:בריטים שנולדו ב-1936
קולין קמפבל

**ט. קולין קמפבל** (באנגלית: **T. Colin Campbell**; נולד ב-14 במרץ 1934) הוא ביוכימאי אמריקאי המתמחה בהשפעות התזונה על הבריאות לטווח הארוך. פרופסור אמריטוס בקתדרה על-שם ג'יקוב גולד שרמן לביוכימיה של התזונה באוניברסיטת קורנל, ומחברם של למעלה מ-300 מאמרים מדעיים.

בשנות השמונים הוא היה אחד ממובילי מחקר סין-אוקספורד-קורנל על תזונה ומחלות (הידוע בשם פרויקט סין (China Project), שנערך ב-1983 באוניברסיטאות קורנל, אוקספורד ובאקדמיה הסינית לרפואה מונעת, שחקר את היחס שבין תזונה לסרטן, ומחלות לב וחילוף חומרים. המחקר תואר בידי הניו יורק טיימס כ"הגרנד פרי של האפידמיולוגיה"

ותוצאותיו תוארו בספרו "מחקר סין".

## ביוגרפיה
### שנותיו הראשונות והשכלתו
קמפבל נולד ב-1934 וגדל בחוות חלב. הוא למד לימודי רפואה קדם-וטרינריים באוניברסיטת מדינת פנסילבניה, שם רכש תואר ראשון ב-1956, ולמד בבית הספר לווטרינריה באוניברסיטת ג'ורג'יה במשך שנה.

הוא השלים לימודי תואר שני בתזונה ובביוכימיה באוניברסיטת קורנל ב-1957, שם למד בהדרכתו של קליב מק'קי (Clive McCay) (הידוע בשל מחקריו על תזונה והזדקנות), הוא קיבל דוקטורט בתזונה, ביוכימיה ומיקרוביולוגיה ב-1962, גם כן מקורנל.

החל מראשית שנות התשעים קמפבל צורך בעיקר תפריט טבעוני, אולם הוא אינו מזהה את עצמו כצמחוני או כטבעוני מכיוון שהכינויים הללו מתייחסים לדברים שהוא אינו תומך בהם, כמו למשל התנגדות לניסויים בבעלי-חיים.

### קריירה
קמפבל הצטרף ל-MIT כעמית מחקר ואחר-כך עבד במשך עשר שנים במחלקה לביוכימיה ולתזונה של וירג'יניה טק, לפני ששב לקורנל ב-1975 על-מנת להצטרף ליחידה למדעי התזונה. הוא עבד כיועץ מדעי בכיר במכון האמריקני לחקר הסרטן,

ועמד בראש הוועדה המייעצת של ועדת הרופאים לאחריות רפואית.

הוא ידוע במיוחד בשל מחקריו, המבוססים בחלקם על פרויקט סין, שמקשרים בין צריכת חלבון מבעלי חיים להתפתחות סרטן ומחלות לב,

הוא טוען שקזאין, חלבון המצוי בחלב יונקים, הוא "גורם הסרטן העיקרי שאנו צורכים".

מאז 1978 הוא חבר בכמה פאנלי מומחים לבטיחות מזון במסגרת האקדמיה הלאומית למדעים (ארצות הברית), ומחזיק בתואר דוקטור לשם כבוד מהאקדמיה הסינית לרפואה מונעת.

ב-2010, אחרי שעבר ניתוח לב, הנשיא לשעבר ביל קלינטון אימץ כעיקרון את הדיאטה הטבעונית עליה, בהמלצת Caldwell Esselstyn, דין אורניש וקולין קמפבל.

## ספריו

* **Diet, Life-style and Mortality in China** (1991)
* **The China Study** (2005)

הספר בעברית:
* קמפבל קולין, **[[מחקר סין]]**, הוצאת הפוקוס, 2009.


## לקריאה נוספת
* קולין קמפבל, "תזונה: העתיד של הרפואה", הפינגטון פוסט, 25 באוקטובר 2010

## קישורים חיצוניים

* 

* קרן קולין קמפבל

## הערות שוליים

קטגוריה:סגל אוניברסיטת קורנל
קטגוריה:ביוכימאים אמריקאים
קטגוריה:תזונאים אמריקאים
קטגוריה:טבעונים אמריקאים
קטגוריה:בוגרי אוניברסיטת המדינה של פנסילבניה
קטגוריה:בעלי תואר דוקטור מאוניברסיטת קורנל
קטגוריה:אמריקאים שנולדו ב-1934
שבעת מעשי החסד

**שבעת מעשי החסד** הם מעשים שהאמונה הנוצרית מחשיבה כמבטאים מידות טובות הדרושות לאדם והמייצגות את הרחמים, ומאמיניה מצופים לקיימם. שבעת מעשי החסד מתבססים על הכתוב בכתבי הקודש, בעיקר על הדרשה על ההר ועל פסוק 7: . מעשי החסד מתבססים גם על המידות הטובות (exemplum virtutis) שהיו נהוגות ברומא העתיקה ומתייחסים לשבע המידות הטובות.

## רשימת מעשי החסד
מתוך המידות הטובות ובעיקר האהבה, נגזרים שבעת מעשי החסד הבאים לענות על צרכים גופניים של הזולת שהם
*האכלת הרעב
*השקיית הצמא
*הכנסת אורחים
*הלבשת עירומים
*ביקור חולים
*ביקור אסירים או פדיון שבויים
*קבורת המת

מרכז|ממוזער|580px|מעשי החסד בציורו של המסטר מאלקמר

## מקור תאולוגי
מקור מקובל לשש המידות הטובות הראשונות הם הפסוקים ממשל הכבשים והעתודים:

## מעשי החסד הרוחניים
בנוסף לשבעת מעשי החסד הגופניים הגדירה הכנסייה גם שבעה מעשי חסד רוחניים:
*השבת החוטא מחטאו (כמצווה מעשית זה מתורגם להוכחת החוטאים)
*הדרכת חסרי הידע
*ייעוץ למתלבט, לספקן
*ניחום המתעצב
*סובלנות לשגיאות האחר
*מחילה על נזקים
*תפילה למען החיים, החולים והמתים

## ייצוג אומנותי
[ממוזער|שמאל|250px|[קאראווג'ו – שבעת מעשי החסד]]
בכנסיית פיו מונטה דלה-מיסריקורדיה (Pio Monte della Misericordia) שבנאפולי, מוצג ציור המזבח "Sette opere di Misericordiais" מהמאה ה-17 של מיכאלאנג'לו מריזי דה-קרווג'ו, המתאר את שבעת מעשי החסד לפי הסדר: האכל את הרעב, בקר את האסיר, קבור את המת, השקה את הצמא, הלבש את העירום, ארח את הזר ובקר את החולה. ציור זה ידוע במיוחד בשל "החסד הרומי" המגולל את סיפורה של בת בשם פֵּרוֹ המיניקה בחשאי את אביה, קימוֹן, שהיה כלוא ונידון למות מרעב ומתאר שני מעשי חסד כאחד - ביקור האסיר והזנת הרעב.

בכנסיית סנט לורנץ באלקמר מצוי ציורו מ-1504 של המסטר מאלקמר, המתאר את מעשי החסד לפי הסדר: האכל את הרעבים, השקה את הצמאים, הלבש את הערומים, קבור את המתים, אכסן את הנוסעים, סעד את החולים, שחרר את הכלואים.

## ראו גם
* שבעת החטאים
* משל הכבשים והעתודים

## לקריאה נוספת
* 

## קישורים חיצוניים

* תבליטי טרה קוטה בבית החולים לגידמים בפיסטויה, המתארים את מעשי החסד

קטגוריה:ערכים שבהם תבנית בריטניקה אינה מתאימה
קטגוריה:תאולוגיה נוצרית
מיראז' (מלון)

**מיראז**' (באנגלית: **The Mirage**) הוא מלון וקזינו, הממוקם בסטריפ של לאס וגאס.

## היסטוריה

המיראז נבנה בידי סטיב ויין, ועוצב בידי ג'ואל ברגמן. הוא נפתח בנובמבר 1989, בשטח בו שכן לפני המלון Castaways. כשהמלון נבנה, הוא היה המלון-קזינו שהקמתו היקרה ביותר עד אז, 630,000,000$ (שש מאות ושלושים מיליון דולר) עלותו. צבע הזהב של החלונות נוצר בעזרת אבק זהב אמיתי, שהוכנס לתהליך יצירת החלונות. בהתחלה, הוערך כי המלון יצטרך להרוויח מיליון דולר ביום במשך 7 שנים כדי להחזיר את ההלוואה ששימשה לבניית המלון, אך למעשה נדרשו לו רק 18 חודשים להחזיר את הסכום, לאור הצלחתו.

בשנת 2006 נפתח טרקלין ענקי בשם "REVOLUTION". התמה של הטרקלין הוא להקת הביטלס.

## אטרקציות
* הגן הסודי ותצוגת הדולפינים של זיגפריד ורוי.
* הר געש מלאכותי המופעל בשעות קבועות. הפרויקט נוצר בידי חברת העיצוב WET, אשר הקימה גם את המזרקות של באלג'יו. שמאל|ממוזער|250px|הר הגעש בעיצומה של הופעה
* LOVE, מופע של קרקס השמש, התמה של המופע הוא האלבום LOVE של הביטלס.

## ראו גם
*קרקס השמש
*MGM
*סטיב ויין

## קישורים חיצוניים

* 
* אתר המלון
* סרטון של הר הגעש כאשר הוא מופעל

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לאס וגאס: קזינו
קטגוריה:לאס וגאס: בתי מלון
קטגוריה:הסטריפ
קטגוריה:מלונות גורדי שחקים
לך לך אמרינן לנזירא

**לך לך אמרינן [ל]נזירא, סחור סחור לכרמא לא תקרב** (תרגום: "לך לך אומרים לנזיר, סביב לכרם אל תתקרב") הוא משל המופיע בתלמוד במספר מקומות כדי להסביר מדוע צריך לעיתים לאסור דבר שבעיקרו מותר. כפי שנזיר, שאסור לו לאכול ענבים או לשתות יין, מורחק אפילו מהתקרבות לכרם כדי שלא ייכשל באכילת ענבים, כך נאסר דבר המותר בעיקרו עקב החשש שאם הוא יותר, האדם עלול להיכשל בגוף האיסור.

## דוגמאות
* **נזיר:** בגמרא בבא מציעא מובא משל זה ביחס לנזיר עצמו, שאם נזיר עובד בכרם, אין לו זכות להעביר את זכותו לאכול ענבים, לאשתו ובניו, למרות שכל פועל רשאי לעשות כן, משום "לך לך אמרין נזירא, סחור סחור לכרמא לא תקרב", ופירש רש"י, כלומר קנס הוא שקנסוהו שימנע עצמו מלהשכיר לענבים.
* **יין נסך:** יין נסך הוא איסור שתייה והנאה מיין שיש חשש שגוי נסכו לעבודה זרה, ובגמרא מסופר שרב ירמיה אסר לשתות יין שגוי מזג לתוכו מים, מהטעם של "לך לך אמרין נזירא סחור סחור לכרמא לא תקרב". משל זה הובא אף לגבי הדין המורה לאסור לגוי להוליך ענבים לסחיטה בגת, למרות שבשלב זה עדיין אין מדובר ביין ואין אפשרות לנסך את היין, נקבע הדבר לאיסור עקב הצורך בהרחקה מהאיסור.
* **חמץ בפסח:** במסכת פסחים מובא האיסור להכניס בפסח, חומץ וקמח בקדירה אחת, שנראה כמים וקמח, הגורם לחימוץ, משום לך לך אמרין נזירא.
* **עריות:** במסכת עבודה זרה מובאת אמרתו של עולא, שבעריות "קריבה בעלמא אסור", כלומר כל קרבה אפילו היא אינה נעשית בדרך איסור, משום לך לך אמרין נזירא סחור סחור לכרמא לא תקרב.

## תוקף האיסור
למרות האיסורים הנובעים משימוש במשל זה, ניתן להצביע על הבדלים בין איסורים אלו לאיסורים מעיקר הדין, כפי שמביא התוספות בשם רבינו תם, שהאיסור הוא על השתייה ולא על ההנאה, וכך במוזג מים לתוך יין, למרות שהוא נאסר בשתייה, הוא מותר בהנאה, הבדל נוסף הוא אם נעשה הדבר, לדוגמה אם הוליך גוי ענבים לגת לצורך סחיטתם, בדיעבד אין הם נאסרין, שכן ההוראה הנובעת מהמשל היא לכתחילה, בשל הצורך להרחיק מהאיסור עצמו.

## ראו גם
* לפני עיוור לא תתן מכשול

קטגוריה:כללים ועקרונות בהלכה
קטגוריה:מילים וביטויים בארמית
מורדי פרבר

**מורדי פרבר** (נולד ב-26 באוגוסט 1958) הוא גיטריסט ונגן ג'אז ישראלי, שחי שנים רבות בארצות הברית, ופועל במקביל בישראל ובארצות הברית.

## ביוגרפיה

מורדי פרבר נולד וגדל בקריית ביאליק, כבן להורים ניצולי שואה. הוא החל לנגן בגיטרה קלאסית בגיל 12, ובנעוריו ניגן כגיטריסט בכמה להקות בקריות, בעיקר רוק ובלוז. סגנון הנגינה של ג'אנגו ריינהארדט משך אותו מאוד ולכן נסע לצרפת כדי ללמוד לנגן בסגנון ייחודי זה. שירת כנגן בלהקת חיל השריון, ולקראת סיום שירותו הועבר לתקליטית גלי צה"ל.

בשנת 1979 פגש את מיקי גבריאלוב שצירף אותו כנגן לתוכניתו "שירים בפי מלחינם" וזמן קצר אחר-כך, בינואר 1980, הצטרף להפקת המופע והאלבום של אריק איינשטיין "חמוש במשקפיים", בו ניגן בגיטרה חשמלית בשירים "היא יושבה לחלון" ו"הכניסיני תחת כנפך". שלמה ארצי ביקש מפרבר לנגן גיטרות באלבומו "חצות" (1981) ושלמה גרוניך הביא אותו לנגן באלבום "צמר-גפן מתוק" (1982), שם ניגן בגיטרות, בסיטאר וסולו גיטרה וירטואוזי בשיר "לונה פארק". כמו כן ניגן פרבר באותן שנים עם נורית גלרון, שם טוב לוי ואחרים.

בשנת 1982 עזב פרבר את ישראל לאחר שקיבל מלגת לימודים במכללת ברקלי למוזיקה בבוסטון. כעבור שנתיים סיים שם תואר ראשון והפך למורה במכללה.

בשנת 1986 הקים את "רביעיית מורדי פרבר" והקליט אלבום ראשון בלייבל הגרמני enja records, "All The Way To Sendai". האלבום זכה להצלחה גדולה. בשנת 1995 יצא אלבומו השני, Mister X.

בשנת 1990 עבר לניו יורק ולימד בניו סקול בין השנים: 1992-1996, ובאוניברסיטת ניו-יורק בין השנים: 1996-2011.

## קישורים חיצוניים
* 

*  (מאתר MOOMA - המוזיקה של ישראל)
* 
* 
* 
* 
* 
* חן לב, תושב חוזר: ריאיון עם הגיטריסט מורדי פרבר, בבלוג "מבין השורות", 31 במאי 2014
* 
* 

## הערות שוליים

קטגוריה:גיטריסטים ישראלים
קטגוריה:מלחינים ישראלים
קטגוריה:בוגרי מכללת ברקלי למוזיקה
קטגוריה:מהגרים מישראל לארצות הברית
קטגוריה:נגני ג'אז: גיטריסטים
קטגוריה:ישראלים שנולדו ב-1958
לגונת החלב

**לגונת החלב** (בספרדית: **Laguna de Leche**) היא אגם המים המתוקים הטבעי הגדול ביותר בקובה. היא נמצאת בקרבת העיר מורון (Morón), כ-200 קילומטרים ממזרח לבירה הוואנה. שטחה הכולל הוא 67.2 קילומטרים מרובעים. אורכה הוא 14 קילומטרים ורוחבה המקסימלי - 7.7 קילומטרים. עומק מימיה הוא מעט יותר משני מטרים.

מקור צבעם הלבן של מימי האגם הוא בקרקעית אבן הגיר שלו, אשר חלקיקים ממנה משתחררים אל מימיו.

האגם מוקף בביצות והגישה אליו אפשרית רק מהעיר מורון מדרום. על חופו הדרומי מצויים אתרי תיירות.

תעלת צ'יקולה (Chicola Channel), שחיברה בעבר את האגם אל האוקיינוס האטלנטי במפרץ בואנה ויסטה (Bay of Buena Vista) בחופה הצפוני של קובה, נבנתה ב-1940. היא אפשרה את הובלת הסוכר המעובד בעיר מורון אל הנמל הקטן צ'יקולה. קיום התעלה אפשר חדירת מי ים אל האגם, ותופעה זו טישטשה את צבעם הלבן האופייני של מימיו. לאחר סגירת התעלה ב-1988 שבו מי האגם ורכשו בהדרגה את צבעם החלבי.

האגם והאיים בו מהווים בית גידול לפלמינגו האמריקני (*Phoenicopterus ruber*).

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קובה: גאוגרפיה
קטגוריה:אמריקה: ימות ואגמים